./data/phi0978/phi001/phi0978.phi001.perseus-lat2.xml
Pliny the Elder
in Ciliciaapud oppidum Cescum rivus fluit Nuus, ex quo bibentiumsubtiliores sensus fieri M  Varro tradit, at in Cea insulafontem esse, quo hebetes fiant, Zamae in Africa, ex quocanorae voces — Vinum taedio venire iis, qui exClitorio lacu biberint, ait Eudoxus, set Theopompusinebriari fontibus iis, quos diximus, Mucianus Andri efonte Liberi patris statis diebus septenis eius dei vinumfluere, si auferatur e conspectu templi, sapore in aquamtranseunte,  PolyclitusLipari iuxta Solos Ciliciaeungui, Theophrastus hoc idem in Aethiopia eiusdemnominis fonte, Lycos in Indis Oratis fontem esse, cuiusaqua lucernae luceant; idem Ecbatanis traditur  Theopompus in Scotusaeis lacum esse dicit, qui volneribusmedeatur,  Iuba in Trogodytis lacum Insanum male-fica vi appellatum ter die fieri amarum salsumque acdeinde dulcem totiensque et nocte, scatentem albis serpentibus vicenum cubitorum; idem in Arabia fontem exilire tanta vi, ut nullum non pondus inpactum respuat; Theophrastus Marsyae fontem in Phrygia ad Celaenarum oppidum saxa egerere  non procul ab eo duosunt fontes Claeon et Gelon ab effectu Graecorum nominumdicti  Cyzici fons Cupidinis vocatur, ex quo potantes amorem deponere Mucianus credit